નવી દિલ્હીઃ સુપ્રીમ કોર્ટે ડિઝલ વાહનોને રાહત આપવાની સ્પષ્ટ પણે ના પાડી દીધી છે. આ નિર્ણય પછી હવે દિલ્હીના એનસીઆરમાં 1 મેથી એટલે કે કાલથી ડિઝલ ટેક્સી નહીં ચાલી શકે. માત્ર સીએનજી ટેક્સીઓને જ દિલ્હીના એનસીઆરના રસ્તાઓ પર ચલવા દેવામાં આવશે. માત્ર એ જ ડિઝલ ટેક્સિઓને દિલ્હી-એનસીઆરમાં ચલાવાની પરવાનગી આપવામાં આવશે, જેને ઓલ ઇન્ડિયા પરમિટ હોય. આ સિવાય 2000 સીસીથી વધારેની ગાડીઓના રજિસ્ટ્રેશન પર પણ પ્રતિબંધ લાદવામાં આવ્યો છે.